SC คาดปีนี้รายได้ทะลุเป้า 1.39 หมื่นลบ.รอเปิด 5 โครงการใหม่ มูลค่า 8.8 พันลบ.
SC คาดปีนี้รายได้มีโอกาสทะลุเป้า 1.39 หมื่นลบ.รุกเข้าตลาดเซ็กเม้นท์ใหม่ตามแผนยุทธศาสตร์ 5 ปี เพื่อสร้างรายได้ตามเป้าที่วางไว้ 2 หมื่นลบ. ในปี 62 และมีรายได้รวมเติบโตเฉลี่ยปีละ 10% ตามแผน
14 ส.ค. 2558

นายณัฐพงศ์ คุณากรวงศ์ ประธานเจ้าหน้าที่บริหาร บริษัท เอสซี แอสเสท คอร์ปอเรชั่น จำกัด (มหาชน) หรือ SC เปิดเผยว่า ในไตรมาส 3/58 นี้ SC ได้เปิดโครงการบ้านเดี่ยวสไตล์โมเดิร์นที่พัฒนารูปแบบดีไซน์ใหม่ล่าสุด พร้อมกัน 3 โครงการ โดยนับเป็นครั้งแรกที่ SC จะรุกเข้าตลาดใหม่ที่บ้านเดี่ยวระดับราคา 3-5 ล้านบาท ในแบรนด์ใหม่ล่าสุดชื่อ PAVE (เพฟ) ซึ่งตลาดบ้านเดี่ยวระดับราคา 3-5 ล้านบาทนั้น มีความน่าสนใจ เนื่องจากในช่วง 3 ปีที่ผ่านมา ตลาดนี้มีมูลค่ายอดขายขนาดใหญ่สุดสูงกว่า 1 ใน 3 ของมูลค่าตลาดบ้านเดี่ยวในเขตกรุงเทพฯ-ปริมณฑล
ดังนั้นการรุกเข้าตลาดเซ็กเม้นท์ใหม่นี้เป็นการเพิ่มฐานรายได้ให้กับ SC ตามแผนยุทธศาสตร์ 5 ปี เพื่อสร้างรายได้ตามเป้าที่วางไว้ 20,000 ล้านบาท ในปี 2562 และมีรายได้รวมเติบโตเฉลี่ยปีละ 10% ตามแผนยุทธศาสตร์ 5 ปี นอกจากนี้ในปี 2558 นี้ได้เปิดโครงการแรกที่รังสิต พร้อมตั้งเป้ารายได้จากการพัฒนาโครงการเพฟ ให้มีสัดส่วน 10% ของรายได้รวมทั้งหมด ส่วนโครงการเพฟ รังสิต มูลค่าโครงการ 1,400 ล้านบาท ขนาดพื้นที่ 81-2-51.3 ไร่ จำนวน 320 หลัง ราคาเริ่มต้น 3.99 ล้านบาท
พร้อมกับอีก 2 โครงการใหม่ คือ โครงการ ไลฟ์ บางกอก บูเลอวาร์ด รามอินทรา 65 มูลค่าโครงการ 1,100 ล้านบาท บนพื้นที่ 42-3-9.1ไร่ จำนวน 152 หลัง ราคาเริ่มต้น 6.99 ล้านบาท กับโครงการ  ไลฟ์ บางกอก บูเลอวาร์ด ราชพฤกษ์-ปิ่นเกล้า มูลค่าโครงการ 1,500 ล้านบาท ปัจจุบันนี้ทั้ง 3 โครงการใหม่ได้เปิดพรีเซลส์ ไปแล้ว ซึ่งประสบความสำเร็จในการขายเฟสแรกอย่างรวดเร็ว ได้รับยอดขายรวมกันประมาณ  300 ล้านบาท             
อย่างไรก็ตาม SC มีความมั่นใจว่าจะสามารถทำยอดขายและรายได้ได้ตามเป้าหมาย เนื่องจากตลาดที่อยู่อาศัยระดับราคา 10 ล้านขึ้นไปยังไปได้ดี โดยรายได้จากตลาดกลุ่มนี้มีสัดส่วนสูงถึง  2 ใน 3 ของรายได้จากโครงการแนวราบทั้งหมดของ SC และตัวเลขยอดปฏิเสธสินเชื่อจากธนาคาร (Bank Rejection Rate) ของลูกค้า SC 